
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и физическо лице чрез продажба на общинските идeални части от УПИ ІІІ-102 в кв.16 по ПУП-ПРЗ на с. Изворище, Община Бургас.



УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-40881/13.12.2023 г. от Ч. Р. К., с адрес:  гр.Бургас, за прекратяване на съсобственост в УПИ ІІІ-102 в кв.16, целият с площ 957 кв. м по ПУП-ПРЗ на с. Изворище, Община Бургас, отразен като  ПИ с идентификатор 32425.501.102, с площ 952 кв. м. по одобрена КК на с.Изворище, чрез изкупуване на общинските идеални части в имота.
  	Заявителят е собственик на 790/957 кв. м ид. части от имота съгласно Нотариален акт №30, т.ІV, рег.№3777, д.№1572/1999г. и Нотариален акт №133, т.І, рег.№2198, д.№125/2022г.,  издадени от Нотариус, гр.Бургас.	 	Община Бургас е собственик на 100/957кв. м идеални части от УПИ ІІІ-102, целият с площ 957 кв. м, отреден "За жилищно строителство" в кв.16 по ПУП-ПРЗ на с. Изворище, Община Бургас, съответстващи на 100/952  кв. м от ПИ с идентификатор 32425.501.102  по КККР на с. Изворище, Община Бургас.
	Съсобствеността е възникнала по силата на действащия  ПУП населеното място от 1982г., като към имота са придадени части от дере от запад.
	Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.
  	Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.


Описаният имот е включен в Програмата за управление и разпореждане с общинската  собственост на Община Бургас за 2024 г., приета с решение по т.2 от Протокол №7/14.02.2024 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 3 730 (три хиляди седемстотин и тридесет) лева.
Данъчната оценка на общинската идеална  част от имота, предмет на продажба е 229,70 (двеста двадесет и девет лв и седемдесет ст) лв.
Eто защо, като взех предвид Протокол-решение от 06.03.2024 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

                                                    Р Е Ш Е Н И Е:

	
[bookmark: _GoBack]Да се прекрати съсобствеността между Община Бургас и Ч. Р.  К. с постоянен адрес:  гр.Бургас, чрез продажба на общинските идеални части в недвижим имот, актуван с Акт №10391/29.01.2024 г. за частна общинска собственост, представляващ 100/957 (сто от деветстотин петдесет и седем) кв. м идеални части от  УПИ ІІІ-102 (три римско за имот пл. номер сто и две), целият с площ 957 (деветстотин петдесет и седем) кв. м, отреден "За жилищно строителство" в кв.16 (шестнадесет) по ПУП-ПРЗ на с.Изворище, Община Бургас, при граници на целия имот: север - УПИ ІІ, Изток-улица, юг- УПИ ІV и запад- дере; съответстващи на 100/952 (сто от деветстотин петдесет и два) кв. м идеални части от ПИ с идентификатор 32425.501.102 (три две четири две пет точка пет нула едно точка едно нула две) с площ 952 (деветстотин петдесет и два) кв. м по КККР на с. Изворище, Община Бургас, при съседи: имоти с идентификатори: 32425.501.349, 32425.501.101, 32425.501.303 и 32425.501.103, за сума в размер на 3 730 (три хиляди седемстотин и тридесет) лв., без ДДС.

Приложения: Заявление вх. № 94-01-40881/13.12.2023 г. , Нотариален акт №30, т.ІV, рег.№3777, д.№1572/1999г. и Нотариален акт №133, т.І, рег.№2198, д.№125/2022г издадени от Нотариус, гр.Бургас, Акт №10391/29.01.2024 г. за частна общинска собственост, скица, издадена от СГКК – Бургас, удостоверение изх.№94-01-14975/2/24.10.2023г. и комбинирана скица по ПУП-ПРЗ, издадени от дирекция УТ при Община Бургас, експертна оценка от лицензиран оценител, удостоверение за данъчна оценка и протокол от 06.03.2024 г. на комисия, назначена със Заповед №2895/23.08.2022 г. 


ДИМИТЪР НИКОЛОВ
Кмет на Община Бургас 

